als_Latn dik_Latn sag_Latn
Gazeta “Eleftherotipia” boton një shkrim të shefit të zyrës së qeverisë serbe në Kosovë, me titull “Duam të bashkëjetojmë në paqe me të gjithë”, i gazetares greke Katerina Xhavara. Shkrimi me fokus zhvillimet e fundit, evidenton “vullnetin e mirë të palës serbe për një bashkëjetesë të qëndrueshme e paqësore midis vendeve”. Shkrimi citon deklarimet e Shefit të Zyrës të qeverisë serbe në Kosovë Marko Djuric (Marko Xhuric), i cili “duke denoncuar interesat që nxisin konflikte, nënvizon se Serbia nuk është ajo që dëshiron trazira në kufijtë e saj, por, përkundrazi përpiqet për stabilitet”t. Në këtë kontekst, gjatë një takimi me Përfaqësuesin e dërguar nga OKB-ja në Kosovë Farin Zarif, z. Xhuric është shprehur se “Marrëdhëniet mes Beogradit- Prishtinës janë një cështje e brendshme dhe kështu do të mbeten edhe ne të ardhmen”, duke shtuar se “... është në interesin tone të diskutojmë hapur me të gjithë fqinjët dhe se Serbia dëshiron të ketë miq në kufirin e saj”. Gazetarja evidenton gjithashtu edhe informacione të tjera si sulmet në zonën e Voivodines dhe përpjekjet e policisë serbe për mosshkallëzimin e këtyre rasteve, në të njëjtën kohë qe Romano Prodi, sipas saj, deklaron se anëtarësimi i Shqipërisë drejt BE-së duhet të realizohet para vitit 2020 dhe pasi të jenë tejkaluar problemet e të drejtave të minoriteteve.
Gazeta vë në dukje se Z. Xhuric, duke theksuar se “Marrëdhëniet Shqipëri-Serbi është një çështje dhe marrëdhëniet Beograd-Prishtinë është tjetër çështje, vë në dukje se “ për Serbinë marrëdhëniet me Shqipërinë një vend fqinj, janë shumë të rëndësishme dhe duhet vazhdimisht të përmirësohen. Për Kosovën ka cilësuar se është e nevojshme që të fokusohemi të prioriteti i gjetjes së zgjidhjes së problemeve praktike, si drita e ujë, çka dhe u intereson më shumë qytetarëve, në vend të politikës së lartë.....”
Duke dënuar episodet gjatë ndeshjes mes dy vendeve, përfaqësuesi serb, ka akuzuar se “dikush ka interesa që të ketë gjithmonë konflikte, të mos ketë situatë të qetë, ndërkohë që thekson vullnetin serb për të bashkëjetuar në mënyrë natyrale, serbët dhe Serbia nuk do jenë shkaku i problemeve, ne jemi për stabilitet”.
Në mbyllje të shkrimit, gazetarja greke i është referuar edhe prononcimit të Romano Prodit, ish kreut të Komisionit Evropian, gjatë vizitës së tij në Tiranë, lidhur me respektimin e të drejtave të minoriteteve, që sipas gazetares përbën një problem që duhet tejkaluar.
als_Latn als_Latn als_Latn als_Latn